CELEX: C2004/300/49
Language: el
Date: 2004-12-04 00:00:00
Title: Απόφαση του Δικαστηρίου (τέταρτο τμήμα), της 5ης Οκτωβρίου 2004, στην υπόθεση C-524/03: Επιτροπή των Ευρωπαϊκών Κοινοτήτων κατά Γ. & Ε. Γιαννιώτης ΕΠΕ (Ρήτρα διαιτησίας — Επιστροφή προκαταβληθέντων ποσών — Τόκοι υπερημερίας — Ερημοδικία)

4.12.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 300/24
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (τέταρτο τμήμα)
   της 5ης Οκτωβρίου 2004
   στην υπόθεση C-524/03: Επιτροπή των Ευρωπαϊκών Κοινοτήτων κατά Γ. & Ε. Γιαννιώτης ΕΠΕ (1)
   
   (Ρήτρα διαιτησίας - Επιστροφή προκαταβληθέντων ποσών - Τόκοι υπερημερίας - Ερημοδικία)
   (2004/C 300/49)
   Γλώσσα διαδικασίας: η ελληνική
   Στην υπόθεση C-524/03, με αντικείμενο αγωγή βάσει του άρθρου 238 ΕΚ, ασκηθείσα στις 16 Δεκεμβρίου 2003, Επιτροπή των Ευρωπαϊκών Κοινοτήτων (εκπροσωπούμενη από τον Δ. Τριανταφύλλου, επικουρούμενο από τον δικηγόρο Ν. Κορογιαννάκη), κατά Γ. & E. Γιαννιώτης ΕΠΕ υπό τον διακριτικό τίτλο «Νοσοκομείο Αγία Ελένη», με έδρα τον Πειραιά (Ελλάδα), το Δικαστήριο (τέταρτο τμήμα), συγκείμενο από τον J. N. Cunha Rodrigues, πρόεδρο τμήματος, K. Lenaerts (εισηγητή) και K. Schiemann, δικαστές, γενικός εισαγγελέας: P. Léger, γραμματέας: R. Grass, εξέδωσε στις 5 Οκτωβρίου 2004 απόφαση με το ακόλουθο διατακτικό:
   
               1.
            
            
               Υποχρεώνει τη Γ. & E. Γιαννιώτης ΕΠΕ να καταβάλει στην Επιτροπή των Ευρωπαϊκών Κοινοτήτων το ποσό των 212 010,17 ευρώ ως κεφάλαιο, πλέον τόκων:
               
                           —
                        
                        
                           όσον αφορά το ποσό των 72 136,15 ευρώ, με επιτόκιο 6 % από τις 30 Σεπτεμβρίου 2001 μέχρι τις 31 Δεκεμβρίου 2002, με επιτόκιο 8 % από την 1η Ιανουαρίου 2003 μέχρι την ημερομηνία της παρούσας αποφάσεως και με το επιτόκιο που ισχύει βάσει της ελληνικής νομοθεσίας, δηλαδή τώρα του άρθρου 3, παράγραφος 2, του νόμου 2842/2000 για την αντικατάσταση της δραχμής από το ευρώ, με όριο επιτόκιο 8 %, από την ημερομηνία της παρούσας αποφάσεως μέχρι την ολοσχερή εξόφληση·
                        
                     
                           —
                        
                        
                           όσον αφορά το ποσό των 28 758,20 ευρώ, με επιτόκιο 5,25 % από τις 30 Νοεμβρίου 2001 μέχρι τις 31 Δεκεμβρίου 2002, με επιτόκιο 7,25 % από την 1η Ιανουαρίου 2003 μέχρι την ημερομηνία της παρούσας αποφάσεως και με το επιτόκιο που ισχύει βάσει της προαναφερθείσας διατάξεως του ελληνικού νόμου, με όριο επιτόκιο 7,25 %, από την ημερομηνία της παρούσας αποφάσεως μέχρι την ολοσχερή εξόφληση·
                        
                     
                           —
                        
                        
                           όσον αφορά το ποσό των 111 115,82 ευρώ, με επιτόκιο 4,78 % από τις 15 Ιανουαρίου 2002 μέχρι τις 31 Δεκεμβρίου 2002, με επιτόκιο 6,78 % από την 1η Ιανουαρίου 2003 μέχρι την ημερομηνία της παρούσας αποφάσεως και με το επιτόκιο που ισχύει βάσει της προαναφερθείσας διατάξεως του ελληνικού νόμου, με όριο επιτόκιο 6,78 %, από την ημερομηνία της παρούσας αποφάσεως μέχρι την ολοσχερή εξόφληση.
                        
                     
         
               2.
            
            
               Καταδικάζει τη Γ. & E. Γιαννιώτης ΕΠΕ στα δικαστικά έξοδα.
            
         
      (1)  ΕΕ C 59 της 6.3.2004.